Ιερά Μητρόπολις Πριγκηποννήσων

Η Γεροντική Ιερά Μητρόπολις Πριγκηποννήσων είναι μια από τις Μητροπόλεις του Θρόνου του Οικουμενικού Πατριαρχείου Κωνσταντινουπόλεως στην Τουρκία. 

Έδρα της Μητροπόλεως είναι το νησί της Πριγκήπου. Μητροπολίτης της και «υπέρτιμος και έξαρχος Προποντίδος» είναι από το 2018 ο Δημήτριος (Κομματάς).

Ιστορικά στοιχεία
Μετά την Άλωση της Κωνσταντινούπολης, άγνωστο ακριβώς πότε, τα Πριγκηπόννησα υπήχθησαν στην εκκλησιαστική δικαιοδοσία της Μητροπόλεως Χαλκηδόνος και παρέμειναν εξαρτώμενα απ’ αυτήν μέχρι το 1924. Τον Ιανουάριο του 1924, επί Πατριαρχείας Πατριάρχη Γρηγορίου Ζ', εκδόθηκε ο ιδρυτικός Πατριαρχικός και Συνοδικός Τόμος, με τον οποίο αποσπάστησαν από την μητρόπολη Χαλκηδόνος και έκτοτε αποτελούν ανεξάρτητη Μητρόπολη.

Αρχικά η Μητρόπολη περιελάμβανε την Πρώτη, την Αντιγόνη, τη Χάλκη και την Πρίγκηπο. Η έδρα της Μητροπόλεως, επί Μητροπολίτου Αγαπίου (1977-1979) ήταν στο νησί της Αντιγόνης, ενώ επί Μητροπολίτου Καλλινίκου (1979-1985) στο νησί της Χάλκης.

Κατά τη διάρκεια της δεκαετίας του 1960 υπήρχαν 4 Κοινότητες, 5 Ενορίες όπου υπηρετούσαν 5 εφημέριοι - ιερείς. Παράλληλα λειτουργούσαν 5 Δημοτικά Σχολεία, 2 Σωματεία Αγαθοεργίας και 3 Μορφωτικοί Σύνδεσμοι. Το 1989 αναφέρονται 4 Ορθόδοξες Κοινότητες με 5 ιερείς.

Σήμερα, η Ιερά Μητρόπολις Πριγκηποννήσων αριθμεί 4 κοινότητες - ενορίες, 5 Ιερούς Κοινοτικούς Ναούς, 3 κοιμητήρια με αντίστοιχους Ναούς και 4 Αγιάσματα. Ακόμα, στην Πρίγκηπο λειτουργεί Αστική Σχολή, Διακονία Αγάπης και Κατηχητικό Σχολείο. Λειτουργεί μόλις ένα Δημοτικό Σχολείο, ενώ τα Σωματεία παραμένουν ως είχαν. Ο συνολικός αριθμός του ποιμνίου της Μητροπόλεως έχει μειωθεί αισθητά τις τελευταίες δεκαετίες, ενώ αυξάνεται αρκετά κατά τους θερινούς μήνες.

 Επισκοπικός κατάλογος 
+  Όνομα  Έτη  Σχόλια Αγαθάγγελος (Κωνσταντινίδης)  20 Μαρτίου 1924 – 2 Απριλίου 1927  από Νεοκαισαρείας, κατόπιν Χαλκηδόνος Θωμάς (Σαββόπουλος)  2 Απριλίου 1927 – 12 Μαρτίου 1946  από Ανέων, κατόπιν Χαλκηδόνος Δωρόθεος (Γεωργιάδης)  12 Μαρτίου 1946 – 21 Μαρτίου 1974 †  από Λαοδικείας Κωνσταντίνος (Χαρισιάδης)  26 Μαρτίου 1974 – 15 Μαρτίου 1977  από Απολλωνίας, κατόπιν Δέρκων Αγάπιος (Ιωαννίδης)  22 Μαρτίου 1977 – 29 Αυγούστου 1979 †  από Σωζοπόλεως Καλλίνικος (Αλεξανδρίδης)  18 Σεπτεμβρίου 1979 – 5 Νοεμβρίου 1985  Συμεών (Αμαρύλλιος)  9 Ιουνίου 1987 – 25 Ιουνίου 2002  από Ειρηνουπόλεως, κατόπιν Νικομηδείας Ιάκωβος (Σωφρονιάδης)  25 Ιουνίου 2002 – 28 Μαρτίου 2018 †  από Λαοδικείας Δημήτριος (Κομματάς)  19 Απριλίου 2018 – σήμερα από Σεβαστείας

Παραπομπές

 Πηγές 



Εξωτερικοί σύνδεσμοι
 Ιστοσελίδα Ιεράς Μητροπόλεως Πριγκιποννήσων

Πριγκηποννησων

Κατηγορία:Πριγκηπόννησα